Document ID: 32021R1888

Reference:
29.10.2021
RO
Jurnalul Oficial al Uniunii Europene
L 384/1
REGULAMENTUL (UE) 2021/1888 AL CONSILIULUI
din 27 octombrie 2021
privind stabilirea, pentru anul 2022, a posibilităților de pescuit pentru anumite stocuri de pește și grupuri de stocuri de pește aplicabile în Marea Baltică și de modificare a Regulamentului (UE) 2021/92 în ceea ce privește anumite posibilități de pescuit în alte ape
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 43 alineatul (3),
având în vedere propunerea Comisiei Europene,
întrucât:
(1)
Regulamentul (UE) nr. 1380/2013 al Parlamentului European și al Consiliului (1) prevede că măsurile de conservare se adoptă ținându-se cont de avizele științifice, tehnice și economice disponibile, inclusiv, atunci când este cazul, de rapoartele elaborate de Comitetul științific, tehnic și economic pentru pescuit și de alte organisme consultative, de avizele primite din partea consiliilor consultative înființate pentru zonele geografice relevante, precum și de recomandările comune emise de statele membre.
(2)
Consiliul urmează să adopte măsuri privind stabilirea și alocarea posibilităților de pescuit, inclusiv privind anumite condiții legate funcțional de respectivele posibilități de pescuit, după caz. Regulamentul (UE) nr. 1380/2013 prevede că posibilitățile de pescuit ar trebui alocate statelor membre în așa fel încât să se asigure relativa stabilitate a activităților de pescuit desfășurate de fiecare stat membru pentru fiecare stoc sau pescuit.
(3)
Regulamentul (UE) nr. 1380/2013 stabilește pentru politica comună în domeniul pescuitului obiectivul de a obține rata de exploatare a producției maxime sustenabile (MSY) până în 2015, acolo unde este posibil, și în mod progresiv, printr-o creștere incrementală, cel târziu până în 2020 pentru toate stocurile. Obiectivul perioadei de tranziție până în 2020 a fost de a echilibra atingerea MSY pentru toate stocurile cu posibilele implicații socioeconomice ale posibilelor ajustări ale posibilităților de pescuit aferente.
(4)
Prin urmare, capturile totale admisibile (TAC) ar trebui stabilite, în conformitate cu Regulamentul (UE) nr. 1380/2013, pe baza avizelor științifice disponibile, ținându-se seama de implicațiile biologice și socioeconomice și asigurându-se totodată un tratament echitabil pentru toate sectoarele de pescuit, precum și pe baza opiniilor exprimate cu ocazia consultării părților interesate.
(5)
Regulamentul (UE) 2016/1139 al Parlamentului European și al Consiliului (2) stabilește un plan multianual pentru stocurile de cod, hering și șprot din Marea Baltică și pentru activitățile de pescuit care exploatează stocurile respective (denumit în continuare „planul”). Planul urmărește să asigure faptul că exploatarea resurselor biologice marine vii duce la refacerea și menținerea populațiilor de specii recoltate peste nivelurile care permit asigurarea MSY. Regulamentul (UE) nr. 1380/2013 prevede că, pentru stocurile care fac obiectul unor planuri multianuale specifice, posibilitățile de pescuit se stabilesc în conformitate cu regulile prevăzute în planurile multianuale respective.
(6)
În conformitate cu articolul 4 alineatul (1) din plan, posibilitățile de pescuit pentru stocurile enumerate la articolul 1 din plan urmau să fie stabilite astfel încât să se atingă mortalitatea prin pescuit la valoarea MSY, exprimate sub formă de intervale cât mai curând posibil și în mod progresiv, printr-o creștere incrementală, cel târziu până în 2020. Prin urmare, limitele de captură aplicabile în 2022 pentru stocurile relevante din Marea Baltică ar trebui stabilite în conformitate cu obiectivele planului.
(7)
Consiliul Internațional pentru Explorarea Apelor Maritime (ICES) și-a publicat la 28 mai 2021 avizul anual privind stocurile din Marea Baltică. ICES a indicat că biomasa stocului de hering din vestul Mării Baltice în subdiviziunile ICES 20-24 a fost de numai 54 % din valoarea limită de referință a biomasei stocului de reproducere (Blim), valoare sub care capacitatea de reproducere ar putea fi redusă. În plus, recrutarea este în continuare la un nivel minim istoric. Prin urmare, ICES a publicat pentru al patrulea an consecutiv un aviz privind capturile zero pentru heringul din vestul Mării Baltice. În temeiul articolului 5 alineatul (2) din Regulamentul (UE) 2016/1139, ar trebui adoptate, prin urmare, toate măsurile de remediere adecvate pentru a asigura o revenire rapidă a stocului în cauză la niveluri peste nivelul capabil să asigure MSY. În plus, această dispoziție impune adoptarea unor măsuri de remediere suplimentare. Dacă posibilitățile de pescuit pentru heringul din vestul Mării Baltice ar urma să fie stabilite la nivelul indicat în avizul ICES, obligația de a debarca toate capturile din cadrul pescuitului mixt cu capturi accidentale de hering din vestul Mării Baltice ar conduce la fenomenul „speciilor de blocaj”. Pentru a se ajunge la un echilibru corect între, pe de o parte, continuarea activităților de pescuit pentru alte stocuri, având în vedere eventualele implicații socioeconomice grave, și, pe de altă parte, necesitatea de a obține o stare biologică bună pentru acest stoc, luând în considerare dificultatea de a pescui concomitent toate stocurile în cadrul pescuitului mixt la un nivel care să permită producția maximă durabilă, este adecvat să se stabilească o TAC specifică pentru capturile accidentale de hering din vestul Mării Baltice. Cu toate acestea, operațiunile de pescuit desfășurate în scopul exclusiv al cercetărilor științifice și cu respectarea deplină a condițiilor prevăzute la articolul 25 din Regulamentul (UE) 2019/1241 al Parlamentului European și al Consiliului (3), precum și micii pescari din zonele costiere care pescuiesc cu unelte pasive ar trebui să poată viza heringul din vestul Mării Baltice. Nivelul TAC ar trebui să fie stabilit astfel încât să nu crească mortalitatea și să ofere stimulente pentru îmbunătățirea selectivității și a evitării capturilor.
(8)
În ceea ce privește stocul de cod din estul Mării Baltice, începând din 2019, ICES a fost în măsură să își bazeze avizul de precauție pe o evaluare mai bogată în date. ICES estimează că biomasa stocului de cod din estul Mării Baltice este în continuare sub Blim și a scăzut și mai mult față de anul 2020. Prin urmare, ICES a publicat pentru al treilea an consecutiv un aviz privind capturile zero pentru codul din estul Mării Baltice. Începând din 2019 în Uniune au fost adoptate măsuri stricte de conservare. În conformitate cu articolul 5 alineatul (2) din Regulamentul (UE) 2016/1139, pescuitul direcționat de cod din estul Mării Baltice a fost închis, iar TAC pentru capturile accidentale inevitabile de cod din estul Mării Baltice a fost stabilită la un nivel foarte scăzut, pentru a se evita fenomenul „speciilor de blocaj” în alte activități de pescuit. În plus, au fost adoptate măsuri de remediere suplimentare legate funcțional de posibilitățile de pescuit, sub forma închiderii zonelor de reproducere și a interzicerii pescuitului recreativ în zona principală de distribuție. Având în vedere avizul ICES și situația neschimbată a stocurilor, este oportun să se mențină neschimbat nivelul posibilităților de pescuit și măsurile de remediere legate funcțional.
(9)
În ceea ce privește codul din vestul Mării Baltice, estimările științifice au indicat de mai mulți ani că biomasa stocului de reproducere se situa sub nivelul de referință, sub care urmează să fie luate măsuri de gestionare specifice și adecvate (Btrigger). Prin urmare, în ultimii ani au fost adoptate măsuri de gestionare din ce în ce mai stricte. În 2021, ICES a decis să efectueze o evaluare mai aprofundată a situației stocului și, prin urmare, și-a amânat avizul până la 10 septembrie 2021. Această evaluare a arătat că biomasa stocului de cod din vestul Mării Baltice reprezintă mai puțin de jumătate din estimarea precedentă și că, timp de peste zece de ani, aceasta s-a situat în cea mai mare parte sub nivelul Blim. Biomasa actuală este estimată la aproximativ jumătate din Blim. Din 2018, recrutarea înregistrează valori minime istorice. ICES estimează, cu o probabilitate de 53 %, că biomasa stocului ar putea să crească ușor peste limita Blim în 2023, chiar și cu unele capturi. Într-o astfel de situație, în temeiul articolului 5 alineatul (2) din Regulamentul (UE) 2016/1139, ar trebui luate măsuri de remediere și ar trebui stabilite posibilitățile de pescuit într-un mod care să asigure revenirea rapidă a stocului la un nivel peste nivelul capabil să asigure MSY. Nivelul capturilor recomandate este atât de scăzut încât nu poate susține atât pescuitul direcționat, cât și capturile accidentale inevitabile în cadrul altor activități de pescuit, în special în cazul pescuitului de pești demersali plați. Prin urmare, este oportun să se stabilească o TAC limitată la capturile accidentale inevitabile în cadrul altor activități de pescuit, pentru a se evita fenomenul „speciilor de blocaj”, cu excepția operațiunilor de pescuit desfășurate exclusiv în scopul cercetărilor științifice și în deplină conformitate cu condițiile stabilite la articolul 25 din Regulamentul (UE) 2019/1241. În plus, au fost adoptate anterior măsuri de remediere suplimentare legate funcțional de posibilitățile de pescuit, sub forma unor închideri ale zonelor de reproducere și a unor limitări ale pescuitului recreativ. Având în vedere deteriorarea în continuare gravă a stocului, este oportun să se prelungească perioada de reproducere de la 15 ianuarie până la 31 martie, pentru a acoperi perioada în care codul se concentrează înainte de depunerea icrelor. Ar trebui introdusă o excepție suplimentară de la închiderea zonelor de reproducere pentru navele de pescuit care pescuiesc cu drage pentru moluște bivalve în subdiviziunea ICES 22 în ape cu o adâncime mai mică de 20 de metri, deoarece activitățile de pescuit respective au loc în afara zonelor de depunere a icrelor ale codului și au capturi accidentale foarte scăzute de cod. În ceea ce privește pescuitul recreativ, spre deosebire de anii precedenți, ICES nu a fost în măsură să asigure o defalcare între capturile comerciale și cele recreative, din cauza nivelului scăzut al capturilor totale recomandate. Având în vedere situația stocului, este necesar să se reducă limita capturilor la minimum pentru a rămâne în limitele nivelurilor de captură recomandate de ICES. În plus, este oportun să nu se mai scutească pescuitul recreativ de la perioada de închidere a zonelor de reproducere.
(10)
În 2020, ICES estima că biomasa de hering din zona centrală a Mării Baltice scăzuse sub nivelul de referință al biomasei stocului de reproducere, nivel sub care trebuie să se ia măsuri de gestionare specifice și adecvate (Btrigger). În 2021, potrivit estimărilor ICES, biomasa a scăzut și mai mult și se apropie acum de Blim. Prin urmare, este oportun să se stabilească posibilitățile de pescuit în conformitate cu articolul 5 alineatul (1) din Regulamentul (UE) 2016/1139.
(11)
În conformitate cu avizul ICES, codul este capturat în mod accidental în cadrul pescuitului de cambulă de Baltica. Șprotul este capturat în cadrul pescuitului mixt cu heringul și reprezintă o specie-pradă pentru cod. Este oportun să se aibă în vedere aceste interacțiuni dintre specii pentru stabilirea posibilităților de pescuit pentru cambula de Baltica și șprot.
(12)
În ceea ce privește somonul din subdiviziunile ICES 22-31, ICES a declarat în urmă cu mai mulți ani că starea stocurilor din râuri este foarte eterogenă. Pentru a acorda experților mai mult timp pentru a lua mai bine în considerare această divergență, ICES a decis să își amâne avizul până la 15 septembrie 2021. Conform avizului ICES, toate capturile comerciale și cele recreative din bazinul principal, care sunt, prin natura lor, activități mixte de pescuit care capturează somon din stocuri sănătoase și slabe din râuri, ar trebui să fie oprite pentru a proteja stocurile slabe din râuri. Cu toate acestea, ICES consideră că pescuitul direcționat existent în zonele de coastă din Golful Bothnia și din Marea Aland ar putea continua în timpul migrației somonului în timpul verii. Pentru a se ajunge la un echilibru corect între, pe de o parte, permiterea continuării activităților de pescuit, având în vedere eventualele implicații socioeconomice potențial grave și, pe de altă parte, necesitatea de a atinge o stare biologică bună a stocului, ținând seama de dificultatea de a pescui toate stocurile în cadrul unei activități de pescuit mixte la MSY în același timp, este oportun să se stabilească o TAC specifică pentru capturile accidentale de somon în zonele respective, cu excepția operațiunilor de pescuit desfășurate exclusiv în scopul cercetărilor științifice și în deplină conformitate cu condițiile stabilite la articolul 25 din Regulamentul (UE) 2019/1241 și a activităților de pescuit costier la nord până la latitudinea 59° 30′ N în perioada 1 mai-31 august. Având în vedere avizul ICES, este oportun să se adopte măsuri de remediere suplimentare legate funcțional de posibilitățile de pescuit. Utilizarea paragatelor dincolo de patru mile marine ar trebui interzisă, deoarece paragatul este, de obicei, o unealtă care vizează somonul. În plus, în zonele în care pescuitul comercial nu este permis, ar trebui să se permită în cadrul pescuitului recreativ ca numai un somon cu înotătoare tăiate pentru fiecare pescar să fie reținut. În cele din urmă, pentru a se evita raportarea eronată, toate exemplarele reținute din orice specie de pește ar trebui debarcate întregi pentru a putea fi identificate în mod neechivoc.
(13)
Pentru a asigura utilizarea deplină a posibilităților de pescuit costier, pentru somon s-a introdus, în 2019, o flexibilitate interzonală limitată dinspre subdiviziunile ICES 22-31 înspre subdiviziunea ICES 32. Având în vedere modificările posibilităților de pescuit pentru aceste două stocuri, este oportun să se reducă această flexibilitate.
(14)
Introducerea unei interdicții privind pescuitul de păstrăv de mare dincolo de patru mile marine și limitarea capturilor accidentale de păstrăv de mare la 3 % din captura combinată de păstrăv de mare și de somon au contribuit într-o mare măsură la o reducere substanțială a erorilor de raportare semnificative din trecut privind capturile pentru pescuitul de somon, în special sub formă de capturi de păstrăv de mare. Prin urmare, este oportun să se mențină această dispoziție pentru a se menține un nivel scăzut de raportare eronată.
(15)
Utilizarea posibilităților de pescuit prevăzute în prezentul regulament este reglementată de Regulamentul (CE) nr. 1224/2009 al Consiliului (4), în special de articolele 33 și 34, în ceea ce privește înregistrarea capturilor și a efortului de pescuit și transmiterea datelor privind epuizarea posibilităților de pescuit către Comisie. Prin urmare, prezentul regulament ar trebui să precizeze codurile aferente debarcărilor de stocuri reglementate prin prezentul regulament, pe care statele membre urmează să le utilizeze atunci când transmit date Comisiei.
(16)
Prin Regulamentul (CE) nr. 847/96 al Consiliului (5) au fost introduse condiții suplimentare pentru gestionarea interanuală a TAC-urilor, inclusiv, la articolele 3 și 4, dispoziții privind flexibilitatea pentru TAC-urile de precauție și analitice. În temeiul articolului 2 din regulamentul respectiv, la stabilirea TAC-urilor, Consiliul trebuie să decidă cu privire la stocurile pentru care nu se aplică articolul 3 sau 4, în special în funcție de starea biologică a stocurilor. Mai recent, prin articolul 15 alineatul (9) din Regulamentul (UE) nr. 1380/2013, a fost introdus un mecanism de flexibilitate de la an la an pentru toate stocurile care fac obiectul obligației de debarcare. Prin urmare, pentru a se evita o flexibilitate excesivă care ar submina principiul exploatării raționale și responsabile a resurselor biologice marine vii, ar împiedica realizarea obiectivelor politicii comune în domeniul pescuitului și ar deteriora starea biologică a stocurilor, ar trebui să se prevadă că articolele 3 și 4 din Regulamentul (CE) nr. 847/96 se aplică pentru TAC-urile analitice numai atunci când flexibilitatea de la an la an prevăzută la articolul 15 alineatul (9) din Regulamentul (UE) nr. 1380/2013 nu este utilizată.
(17)
În plus, având în vedere că biomasa stocului de cod din estul Mării Baltice, de hering din vestul Mării Baltice și de cod din vestul Mării Baltice este sub Blim și că, în 2022, sunt permise numai capturile accidentale, operațiunile de pescuit în scopuri științifice și, în cazul heringului din vestul Mării Baltice, anumite activități de pescuit costier la scară mică, statele membre care au o cotă din TAC relevante s-au angajat să nu aplice flexibilitatea de la an la an prevăzută la articolul 15 alineatul (9) din Regulamentul (UE) nr. 1380/2013 în cazul stocurilor respective în 2022, astfel încât în 2022 capturile să nu depășească TAC stabilită pentru codul din estul Mării Baltice, pentru heringul din vestul Mării Baltice și pentru codul din vestul Mării Baltice. În plus, dat fiind că biomasa stocurilor de somon din râuri la sud de latitudinea 59° 30′ N sunt aproape toate sub valoarea limită de referință pentru producția de puiet (Rlim) și că în zona respectivă, în 2022, sunt permise numai capturile accidentale și operațiunile de pescuit în scopuri științifice, statele membre relevante și-au asumat un angajament similar referitor la flexibilitatea de la an la an cu privire la capturile de somon din bazinul principal în 2022.
(18)
Sezonul de pescuit pentru merluciul norvegian în diviziunea ICES 3a, în apele Regatului Unit din diviziunea ICES 2a și în apele Regatului Unit și ale Uniunii din subzona ICES 4 începe la 1 noiembrie și se încheie la 31 octombrie. Pentru a permite începerea activităților de pescuit la 1 noiembrie 2021, pe baza unor noi avize științifice și în urma consultărilor cu Regatul Unit, este necesar să se stabilească o TAC preliminară pentru merluciul norvegian în diviziunea ICES 3a, în apele Regatului Unit din diviziunea ICES 2a și în apele Regatului Unit și ale Uniunii din subzona ICES 4 pentru perioada 1 noiembrie 2021-31 decembrie 2021. Respectiva TAC preliminară ar trebui stabilită în conformitate cu avizul ICES publicat la 8 octombrie 2021.
(19)
În Regulamentul (UE) 2021/92 al Consiliului (6), tabelul referitor la posibilitățile de pescuit pentru macrou în Marea Nordului se referă la apele din zonele 3a și 4, apele Regatului Unit din zona 2a; apele Uniunii din zonele 3b, 3c și subdiviziunile 22-32 în conformitate cu Acordul comercial și de cooperare între Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte (7). Cu toate acestea, în 2021, consultările privind macroul dintre statele de coastă nu au condus la un acord privind modalitățile de acces între Uniune, Regatul Unit și Norvegia. Prin urmare, Uniunea nu are acces la pescuitul cotei sale de macrou în apele norvegiene din Marea Nordului.
(20)
În 2021, Uniunea a încheiat negocierile cu Regatul Unit privind posibilitățile de pescuit și măsurile de gestionare pentru anumite TAC-uri pentru 2021, inclusiv pentru macrou, care permit Uniunii să își pescuiască cota de macrou în apele Regatului Unit. Prin urmare, tabelele relevante privind posibilitățile de pescuit ar trebui modificate în consecință pentru a reflecta delimitările zonei de pescuit din apele Mării Nordului către Regatul Unit și apele Uniunii.
(21)
În 2021, Uniunea nu are acces la pescuitul cotei sale de macrou în apele norvegiene din Marea Nordului. Regulamentul (UE) 2021/92 include tabelul referitor la posibilitățile de pescuit pentru macrou în apele norvegiene din zonele 2a și 4a și ar trebui să fie posibil să se pescuiască cota de 13 359 de tone alocată Danemarcei în apele Uniunii și ale Regatului Unit din Marea Nordului. În tabelul relevant privind posibilitățile de pescuit ar trebui introdusă o notă de subsol pentru a permite Danemarcei să pescuiască cota respectivă în apele Uniunii și ale Regatului Unit din Marea Nordului. Regatul Unit a fost consultat cu privire la posibilitatea respectivă și nu a ridicat obiecții cu privire la abordarea care permite pescuitul acestei cote în apele respective ale Regatului Unit începând cu 12 octombrie 2021.
(22)
Acordul de parteneriat în domeniul pescuitului durabil între Uniunea Europeană, pe de o parte, și Guvernul Groenlandei și Guvernul Danemarcei, pe de altă parte, precum și protocolul de punere în aplicare a acestuia (8) prevăd că Uniunea primește 7,7 % din TAC pentru capelinul care urmează să fie pescuit în apele Groenlandei din subzonele ICES 5 și 14. La 5 octombrie 2021, Uniunea a primit informații din partea autorităților groenlandeze conform cărora ICES a emis un aviz pentru capelin pentru sezonul 2021/2022 la nivelul de 904 200 de tone ca TAC. În urma avizelor științifice și pe baza acordului la care s-a ajuns între Groenlanda, Islanda și Norvegia privind capelinul, Guvernul Groenlandei a stabilit o cotă de 135 630 de tone. În conformitate cu Protocolul de punere în aplicare, Groenlanda ar dori să ofere Uniunii 69 623 de tone de capelin, ceea ce reprezintă 7,7 % din TAC totală. Această TAC ar trebui stabilită acum pe baza respectivă. Mai mult, în cadrul acordului-cadru privind conservarea și gestionarea capelinului, Groenlanda, Islanda și Norvegia au convenit asupra unor noi dispoziții referitoare la sezonul de pescuit. Prin urmare, este necesar, de asemenea, să se reflecte modificarea sezonului de pescuit, care ar trebui să se refere acum la o perioadă cuprinsă între 15 octombrie 2021 și 15 aprilie 2022.
(23)
Comisia acordă autorizații de pescuit navelor aflate sub pavilionul Venezuelei pentru a le permite să pescuiască specii de lutianide în apele Uniunii din largul coastei Guyanei Franceze. Amendamentul propus vizează asigurarea continuității operațiunilor de pescuit pe parcursul procesului de autorizare între doi ani, în anumite condiții.
(24)
Prin urmare, Regulamentul (UE) 2021/92 ar trebui modificat în consecință.
(25)
Pentru a se evita întreruperea activităților de pescuit și pentru a li se asigura pescarilor din Uniune mijloace de subzistență, dispozițiile prezentului regulament în ceea privește Marea Baltică ar trebui să se aplice de la 1 ianuarie 2022. Limitele de captură prevăzute în Regulamentul (UE) 2021/92 se aplică de la 1 ianuarie 2021. Prin urmare, dispozițiile introduse prin prezentul regulament privind limitele de captură respective ar trebui, de asemenea, să se aplice de la 1 ianuarie 2021. Cu toate acestea, prezentul regulament ar trebui să se aplice merluciului norvegian în diviziunea ICES 3a și în apele Regatului Unit și ale Uniunii din subzona ICES 4, precum și în apele Regatului Unit din diviziunea ICES 2a de la 1 noiembrie 2021 până la 31 octombrie 2022. Având în vedere necesitatea de a continua activitățile de pescuit durabil și de a începe activitățile de pescuit le timp pentru deschiderea sezonului de pescuit, dispozițiile prezentului regulament în ceea ce privește limitele de captură pentru macrou în apele norvegiene din Marea Nordului și pentru capelin în apele groenlandeze din subzonele ICES 5 și 14 ar trebui să se aplice de la 12 octombrie 2021 și, respectiv, 15 octombrie 2021. Întrucât posibilitățile de pescuit în cauză nu au fost încă epuizate sau vor fi sporite prin prezentul regulament, aplicarea retroactivă a prezentului regulament nu aduce atingere principiilor securității juridice și încrederii legitime. Din motive de urgență, prezentul regulament ar trebui să intre în vigoare imediat după publicarea sa,
ADOPTĂ PREZENTUL REGULAMENT:
CAPITOLUL I
DISPOZIȚII GENERALE
Articolul 1
Obiectul
Prezentul regulament stabilește, pentru anul 2022, posibilitățile de pescuit pentru anumite stocuri de pește și grupuri de stocuri de pește din Marea Baltică și modifică anumite posibilități de pescuit în alte ape stabilite prin Regulamentul (UE) 2021/92.
Articolul 2
Domeniul de aplicare
(1)   Prezentul regulament se aplică navelor de pescuit ale Uniunii care își desfășoară activitatea în Marea Baltică.
(2)   De asemenea, prezentul regulament se aplică pescuitului recreativ, în cazul în care acesta este menționat în mod explicit în dispozițiile relevante.
Articolul 3
Definiții
În sensul prezentului regulament, se aplică definițiile prevăzute la articolul 4 din Regulamentul (UE) nr. 1380/2013.
În plus, se aplică următoarele definiții:
1.
„subdiviziune” înseamnă o subdiviziune a Consiliului Internațional pentru Explorarea Apelor Maritime (ICES) din Marea Baltică, astfel cum este definită în anexa III la Regulamentul (CE) nr. 218/2009 al Parlamentului European și al Consiliului (9);
2.
„captură totală admisibilă” (TAC) înseamnă cantitatea din fiecare stoc care poate fi capturată timp de un an de zile;
3.
„cotă” înseamnă o proporție din TAC alocată Uniunii, unui stat membru sau unei țări terțe;
4.
„pescuit recreativ” înseamnă activități de pescuit necomerciale care exploatează resursele biologice marine, de exemplu în scop recreativ, turistic sau sportiv.
CAPITOLUL II
POSIBILITĂȚI DE PESCUIT
Articolul 4
Capturi totale admisibile și alocări
TAC-urile, cotele și, după caz, condițiile legate funcțional de acestea sunt stabilite în anexă.
Articolul 5
Dispoziții speciale privind alocarea posibilităților de pescuit
Alocarea posibilităților de pescuit între statele membre conform prezentului regulament nu aduce atingere:
(a)
schimburilor efectuate în temeiul articolului 16 alineatul (8) din Regulamentul (UE) nr. 1380/2013;
(b)
deducerilor și realocărilor efectuate în temeiul articolului 37 din Regulamentul (CE) nr. 1224/2009;
(c)
debarcărilor suplimentare autorizate în temeiul articolului 3 din Regulamentul (CE) nr. 847/96 sau al articolului 15 alineatul (9) din Regulamentul (UE) nr. 1380/2013;
(d)
cantităților reținute în conformitate cu articolul 4 din Regulamentul (CE) nr. 847/96 sau transferate în temeiul articolului 15 alineatul (9) din Regulamentul (UE) nr. 1380/2013;
(e)
deducerilor efectuate în temeiul articolelor 105 și 107 din Regulamentul (CE) nr. 1224/2009.
Articolul 6
Condiții referitoare la debarcarea capturilor și a capturilor accidentale
Stocurile de specii nevizate aflate în limitele biologice de siguranță menționate la articolul 15 alineatul (8) din Regulamentul (UE) nr. 1380/2013 și care pot beneficia de derogarea de la obligația de scădere a capturilor din cotele relevante sunt identificate în anexa la prezentul regulament.
Articolul 7
Închiderea zonelor de reproducere a codului în scop de protecție
(1)   Se interzice pescuitul cu orice tip de unealtă de pescuit în subdiviziunile 25 și 26 în perioada 1 mai-31 august.
(2)   O exceptare de la interdicția prevăzută la alineatul (1) se aplică în următoarele cazuri:
(a)
operațiunile de pescuit desfășurate în scopul exclusiv al cercetărilor științifice, cu condiția ca aceste cercetări să fie efectuate cu respectarea deplină a condițiilor prevăzute la articolul 25 din Regulamentul (UE) 2019/1241;
(b)
navele de pescuit ale Uniunii cu o lungime totală mai mică de 12 metri care pescuiesc cu setci, cu plase de încurcare sau cu setci cu sirec, cu paragate de fund, cu paragate în limita a patru mile marine măsurate de la liniile de bază, cu paragate flotante, cu undițe de mână și cu echipament de pescuit la dandinetă sau cu unelte de pescuit pasiv similare în zone în care adâncimea apei este mai mică de 20 de metri conform coordonatelor din harta marină oficială emisă de autoritățile naționale competente;
(c)
navele de pescuit ale Uniunii care pescuiesc în subdiviziunea 25 stocuri de pești pelagici pentru consumul uman direct, utilizând unelte cu o dimensiune a ochiului de plasă de cel mult 45 mm, în zone în care adâncimea apei este mai mică de 50 de metri conform coordonatelor din harta marină oficială emisă de autoritățile naționale competente și ale căror debarcări sunt sortate.
(3)   Se interzice pescuitul cu orice tip de unealtă de pescuit în subdiviziunile 22 și 23 în perioada 15 ianuarie-31 martie și în subdiviziunea 24 în perioada 15 mai-15 august.
(4)   O exceptare de la interdicția prevăzută la alineatul (3) se aplică în următoarele cazuri:
(a)
operațiunile de pescuit desfășurate în scopul exclusiv al cercetărilor științifice, cu condiția ca aceste cercetări să fie efectuate cu respectarea deplină a condițiilor prevăzute la articolul 25 din Regulamentul (UE) 2019/1241;
(b)
navele de pescuit ale Uniunii cu o lungime totală mai mică de 12 metri care pescuiesc cu setci, cu plase de încurcare sau cu setci cu sirec, cu paragate de fund, cu paragate în limita a patru mile marine măsurate de la liniile de bază, cu paragate flotante, cu undițe de mână și cu echipament de pescuit la dandinetă sau cu unelte de pescuit pasiv similare în zone în care adâncimea apei este mai mică de 20 de metri conform coordonatelor din harta marină oficială emisă de autoritățile naționale competente;
(c)
navele de pescuit ale Uniunii care pescuiesc în subdiviziunea 24 stocuri de pești pelagici pentru consumul uman direct, utilizând unelte cu o dimensiune a ochiului de plasă de cel mult 45 mm, în zone în care adâncimea apei este mai mică de 40 de metri și ale căror debarcări sunt sortate;
(d)
navele de pescuit ale Uniunii care pescuiesc cu drage pentru moluște bivalve în subdiviziunea 22 în zone în care adâncimea apei este mai mică de 20 de metri conform coordonatelor din harta marină oficială emisă de autoritățile naționale competente.
(5)   Comandanții navelor de pescuit menționate la alineatul (2) litera (b) sau (c) și la alineatul (4) litera (b), (c) sau (d) se asigură că activitatea lor de pescuit poate fi monitorizată în orice moment de către autoritățile de control ale statului membru.
Articolul 8
Măsuri privind pescuitul recreativ de cod în subdiviziunile 22-26
(1)   În cadrul pescuitului recreativ, poate fi reținut cel mult un exemplar de cod per pescar pe zi în subdiviziunile 22 și 23 și în subdiviziunea 24 în limita a șase mile marine măsurate de la liniile de bază, cu excepția perioadei 15 ianuarie -31 martie, când pescuitul recreativ de cod este interzis.
(2)   Pescuitul recreativ de cod este interzis în subdiviziunea 24 dincolo de șase mile marine măsurate de la liniile de bază și în subdiviziunile 25 și 26.
(3)   Prezentul articol nu aduce atingere măsurilor naționale mai stricte.
Articolul 9
Măsuri privind pescuitul recreativ de somon în subdiviziunile 22-31
(1)   Pescuitul recreativ de somon este interzis în subdiviziunile 22-31. Orice exemplar de somon capturat se eliberează imediat înapoi în mare.
(2)   Prin derogare de la alineatul (1), pescuitul recreativ de somon este permis în următoarele condiții cumulative:
(a)
nu poate fi reținut mai mult de un exemplar de somon cu înotătoarea adipoasă tăiată per pescar pe zi;
(b)
toate exemplarele din orice specie de pește reținute sunt debarcate întregi.
(3)   Prin derogare de la alineatele (1) și (2), pescuitul recreativ de somon la nord de latitudinea 59° 30′ N este permis de la 1 mai la 31 august în zonele situate în limita a patru mile marine măsurate de la liniile de bază.
(4)   Prezentul articol nu aduce atingere măsurilor naționale mai stricte.
Articolul 10
Măsuri pentru conservarea stocurilor de păstrăv de mare și de somon în subdiviziunile 22-32
(1)   Se interzice navelor de pescuit să pescuiască păstrăv de mare, dincolo de patru mile marine măsurate de la liniile de bază în subdiviziunile 22-32, în perioada 1 ianuarie-31 decembrie 2022. În cazul pescuitului de somon dincolo de patru mile marine măsurate de la liniile de bază în subdiviziunea 32, capturile accidentale de păstrăv de mare nu depășesc în niciun moment 3 % din captura totală de somon și de păstrăv de mare prezentă la bord sau debarcată după fiecare campanie de pescuit.
(2)   Pescuitul cu paragate dincolo de patru mile marine măsurate de la liniile de bază în subdiviziunile 22-31 este interzis.
(3)   Prezentul articol nu aduce atingere măsurilor naționale mai stricte.
Articolul 11
Flexibilitate
(1)   Cu excepția cazului în care anexa la prezentul regulament conține dispoziții contrare, articolul 3 din Regulamentul (CE) nr. 847/96 se aplică stocurilor care fac obiectul unor TAC-uri de precauție, iar articolul 3 alineatele (2) și (3) și articolul 4 din regulamentul menționat se aplică stocurilor care fac obiectul unor TAC-uri analitice.
(2)   Cu toate acestea, articolul 3 alineatele (2) și (3) și articolul 4 din Regulamentul (CE) nr. 847/96 nu se aplică în cazul în care un stat membru utilizează flexibilitatea de la an la an prevăzută la articolul 15 alineatul (9) din Regulamentul (UE) nr. 1380/2013.
Articolul 12
Transmiterea datelor
Atunci când, în conformitate cu articolele 33 și 34 din Regulamentul (CE) nr. 1224/2009, statele membre transmit Comisiei date privind cantitățile de stocuri capturate sau debarcate, acestea utilizează codurile stocurilor prevăzute în anexa la prezentul regulament.
CAPITOLUL III
DISPOZIȚII FINALE
Articolul 13
Modificarea Regulamentului (UE) 2021/92
Regulamentul (UE) 2021/92 se modifică după cum urmează:
1.
Anexa IA se modifică după cum urmează:
(a)
tabelul referitor la posibilitățile de pescuit pentru cod în diviziunea ICES 7d se înlocuiește cu următorul tabel:
„Specia:
Cod de Atlantic
Gadus morhua
Zona:
7d
(COD/07D.)
Belgia
33
(1)
TAC analitică
Articolul 3 din Regulamentul (CE) nr. 847/96 nu se aplică.
Articolul 4 din Regulamentul (CE) nr. 847/96 nu se aplică.
Franța
649
(1)
Țările de Jos
19
(1)
Uniunea
701
(1)
Regatul Unit
71
(2)
TAC
772
(1)
Condiție specială: din care până la 5 % se poate pescui în zona 4, în partea din zona 3a care nu este inclusă în Skagerrak și Kattegat și în apele Regatului Unit din zona 2a (COD/*2A3X4.).
(2)
Condiție specială: din care până la 5 % se poate pescui în apele Regatului Unit și în apele Uniunii din zona 4, în partea din zona 3a care nu este inclusă în Skagerrak și Kattegat și în apele Regatului Unit din zona 2a (COD/*2A3X4.).”;
(b)
tabelul cu posibilitățile de pescuit pentru macrou din apele Regatului Unit și ale Uniunii Europene din diviziunea ICES 2a și subzonele 3 și 4 se înlocuiește cu următorul tabel:
„Specia:
Macrou
Scomber scombrus
Zona:
apele Regatului Unit și apele Uniunii din zonele 2a, 3 și 4
(MAC/2A34.)
Belgia
544
(1)(2)
TAC analitică
Se aplică articolul 8 alineatul (2) din prezentul regulament.
Danemarca
18 666
(1)(2)
Germania
567
(1)(2)
Franța
1 713
(1)(2)
Țările de Jos
1 724
(1)(2)
Suedia
5 108
(1)(2)(3)
Uniunea
28 322
(1)(2)
Norvegia
Nu se aplică.
(4)
Regatul Unit
Nu se aplică.
(1)(2)(3)
TAC
852 284
(1)
Condiție specială: până la 60 % se poate pescui în apele Regatului Unit și în apele internaționale din zonele 2a, 5b, 6, 7, 8d, 8e, 12 și 14 (MAC/*2AX14.).
(2)
În limitele cotelor menționate anterior, în următoarele două zone nu se pot pescui cantități mai mari decât cele indicate mai jos:
Apele norvegiene din zona 2a (MAC/*02AN-)
Apele Insulelor Feroe (MAC/*FRO1)
Belgia
0
0
Danemarca
0
0
Germania
0
0
Franța
0
0
Țările de Jos
0
0
Suedia
0
0
Uniunea
0
0
(3)
Condiție specială: inclusiv următorul tonaj ce poate fi capturat în apele norvegiene din zonele 2a și 4a (MAC/*2A4AN):
251
Atunci când se pescuiește în temeiul prezentei condiții speciale, capturile accidentale de cod, eglefin, polac, merlan și cod saithe trebuie calculate în cadrul cotelor alocate acestor specii.
(4)
Se deduce din partea de TAC alocată Norvegiei (cotă de acces). Această cantitate include următoarea parte a Norvegiei din TAC pentru Marea Nordului:
0
Această cotă poate fi pescuită numai în zona 4a (MAC/*04A.), cu excepția următoarei cantități, în tone, care poate fi pescuită în zona 3a (MAC/*03A.):
0
Condiție specială: în limitele cotelor menționate anterior, nu se pot pescui cantități mai mari decât cele indicate mai jos în următoarele zone:
3a
Apele Regatului Unit și apele Uniunii din zonele 3a și 4bc
4b
4c
Apele Regatului Unit și apele internaționale din zonele 2a, 5b, 6, 7, 8d, 8e, 12 și 14
(MAC/*03A.)
(MAC/*3A4BC.)
(MAC/*04B.)
(MAC/*04C.)
(MAC/*2A6.)
Belgia
0
0
0
0
326
Danemarca
0
4 130
0
0
11 200
Germania
0
0
0
0
340
Franța
0
490
0
0
1 028
Țările de Jos
0
490
0
0
1 034
Suedia
0
0
390
10
3 065
Uniunea
0
5 110
390
10
16 993
Regatul Unit
0
Nu se aplică.
0
0
Nu se aplică.
Norvegia
0
0
0
0
0 ”;
(c)
tabelul cu posibilitățile de pescuit pentru macrou din apele norvegiene din diviziunile ICES 2a și 4a se înlocuiește cu următorul tabel:
„Specia:
Macrou
Scomber scombrus
Zona:
apele norvegiene din zonele 2a și 4a
(MAC/2A4A-N.)
Danemarca
13 359
(1)
TAC analitică
Uniunea
13 359
(1)
TAC
Nu se aplică.
(1)
În 2021, această cotă poate fi pescuită exclusiv în apele Regatului Unit și în apele Uniunii din zonele 2a, 3 și 4 (MAC/*2a34X.).”;
(d)
tabelul cu posibilitățile de pescuit pentru merluciul norvegian și capturile accidentale asociate din diviziunea ICES 3a și din apele Regatului Unit și ale Uniunii din subzona ICES 4, precum și din apele Regatului Unit din diviziunea ICES 2a se înlocuiește cu următorul tabel:
„Specia:
Merluciu norvegian și capturi accidentale asociate
Trisopterus esmarkii
Zona:
3a; apele Regatului Unit și apele Uniunii din zona 4; apele Regatului Unit din zona 2a
(NOP/2A3A4.)
Anul
2021
2022
Danemarca
116 447
(1)(3)
24 727
(1)(6)
TAC analitică
Articolul 3 din Regulamentul (CE) nr. 847/96 nu se aplică.
Articolul 4 din Regulamentul (CE) nr. 847/96 nu se aplică.
Germania
22
(1)(2)(3)
5
(1)(2)(6)
Țările de Jos
86
(1)(2)(3)
18
(1)(2)(6)
Uniunea
116 555
(1)(3)
24 750
(1)(6)
Regatul Unit
11 745
(2)(3)
5 250
(2)(6)
Norvegia
0
(4)
0
(4)
Insulele Feroe
0
(5)
0
(5)
TAC
Nu se aplică.
Nu se aplică.
(1)
Până la 5 % din cotă poate consta în capturi accidentale de eglefin și de merlan (OT2/*2A3A4). Capturile accidentale de eglefin și merlan calculate în cadrul cotei în temeiul prezentei dispoziții și capturile accidentale de specii calculate în cadrul cotei în temeiul articolului 15 alineatul (8) din Regulamentul (UE) nr. 1380/2013 nu depășesc, împreună, 9 % din cotă.
(2)
Cota poate fi pescuită exclusiv în apele Regatului Unit și în apele Uniunii din zonele ICES 2a, 3a și 4.
(3)
Se poate pescui doar în perioada 1 noiembrie 2020-31 octombrie 2021.
(4)
Se utilizează o sită de sortare.
(5)
Se utilizează o sită de sortare. Include maximum 15 % capturi accidentale inevitabile (NOP/*2A3A4), se deduce din această cotă.
(6)
Se poate pescui doar în perioada 1 noiembrie 2021-31 decembrie 2021.”;
(e)
tabelul cu posibilitățile de pescuit pentru alte specii din apele Uniunii din subzona ICES 4 și diviziunea ICES 6a la nord de 56°30′ N se înlocuiește cu următorul tabel:
„Specia:
Alte specii
Zona:
apele Uniunii din zonele 4 și 6a la nord de 56°30′ N
(OTH/2A46AN.)
Uniunea
Nu se aplică.
TAC de precauție
Norvegia
1 000
(1)(2)
Insulele Feroe
0
TAC
Nu se aplică.
(1)
Limitat la 4 (OTH/*2A4-C).
(2)
Specii care nu fac obiectul altor TAC-uri.”
2.
În anexa IB, tabelul referitor la posibilitățile de pescuit pentru capelin în apele groenlandeze din zonele 5 și 14 se înlocuiește cu următorul tabel:
„Specia:
Capelin
Mallotus villosus
Zona:
apele groenlandeze din zonele 5 și 14
(CAP/514GRN.)
Danemarca
51 088
TAC analitică
Articolul 3 din Regulamentul (CE) nr. 847/96 nu se aplică.
Articolul 4 din Regulamentul (CE) nr. 847/96 nu se aplică.
Germania
2 224
Suedia
3 666
Toate statele membre
2 645
(1)
Uniunea
59 623
(2)
Norvegia
10 000
(2)
TAC
Nu se aplică.
(1)
Danemarca, Germania și Suedia pot avea acces la cota pentru „toate statele membre” doar după ce și-au epuizat cota proprie. Cu toate acestea, statele membre care dețin peste 10 % din cota Uniunii nu au în niciun caz acces la cota pentru „toate statele membre”. Capturile care urmează să fie deduse din această cotă comună se raportează separat (CAP/514GRN_AMS.).
(2)
Pentru o perioadă de pescuit de la 15 octombrie 2021 până la 15 aprilie 2022.”
3.
În anexa V partea B, în tabelul care stabilește numărul maxim de autorizații de pescuit pentru navele țărilor terțe care pescuiesc în apele Uniunii se adaugă următoarea notă de subsol referitoare la Venezuela:
„(2)
Activitățile de pescuit sunt autorizate pe baza unui an calendaristic. Cu toate acestea, o navă de pescuit își poate continua activitățile de pescuit până la trei luni după expirarea autorizației sale de pescuit, cu condiția ca operatorul:
—
să fi inițiat procesul de reînnoire a autorizației sale de pescuit;
—
să își fi îndeplinit toate obligațiile contractuale și de comunicare a informațiilor.
Această prelungire expiră la intrarea în vigoare a deciziei Comisiei de acordare a unei noi autorizații de pescuit sau de notificare a refuzului noii autorizații de pescuit pentru nava respectivă.”
Articolul 14
Intrarea în vigoare
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 ianuarie 2022.
Prin derogare de la al doilea paragraf:
(a)
articolul 13 punctul 1 literele (a), (b) și (e) și articolul 13 punctul 3 se aplică de la 1 ianuarie 2021;
(b)
articolul 13 punctul 1 litera (c) se aplică de la 12 octombrie 2021;
(c)
articolul 13 punctul 2 se aplică de al 15 octombrie 2021 până la 15 aprilie 2022;
(d)
articolul 13 punctul 1 litera (d) se aplică de la 1 noiembrie 2021 până la 31 octombrie 2022.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 octombrie 2021.
Pentru Consiliu
Președintele
G. DOVŽAN
(1)  Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).
(2)  Regulamentul (UE) 2016/1139 al Parlamentului European și al Consiliului din 6 iulie 2016 de stabilire a unui plan multianual pentru stocurile de cod, hering și șprot din Marea Baltică și pentru activitățile de pescuit care exploatează stocurile respective, de modificare a Regulamentului (CE) nr. 2187/2005 al Consiliului și de abrogare a Regulamentului (CE) nr. 1098/2007 al Consiliului (JO L 191, 15.7.2016, p. 1).
(3)  Regulamentul (UE) 2019/1241 al Parlamentului European și al Consiliului din 20 iunie 2019 privind conservarea resurselor piscicole și protecția ecosistemelor marine prin măsuri tehnice, de modificare a Regulamentelor (CE) nr. 1967/2006 și (CE) nr. 1224/2009 ale Consiliului și a Regulamentelor (UE) nr. 1380/2013, (UE) 2016/1139, (UE) 2018/973, (UE) 2019/472 și (UE) 2019/1022 ale Parlamentului European și ale Consiliului și de abrogare a Regulamentelor (CE) nr. 894/97, (CE) nr. 850/98, (CE) nr. 2549/2000, (CE) nr. 254/2002, (CE) nr. 812/2004 și (CE) nr. 2187/2005 ale Consiliului (JO L 198, 25.7.2019, p. 105).
(4)  Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem de control al Uniunii pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 343, 22.12.2009, p. 1).
(5)  Regulamentul (CE) nr. 847/96 al Consiliului din 6 mai 1996 privind introducerea unor condiții suplimentare pentru gestionarea interanuală a totalurilor admise de captură (TAC) și a cotelor de pescuit (JO L 115, 9.5.1996, p. 3).
(6)  Regulamentul (UE) 2021/92 al Consiliului din 28 ianuarie 2021 de stabilire, pentru anul 2021, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 31, 29.1.2021, p. 31).
(7)  JO L 149, 30.4.2021, p. 10.
(8)  JO L 175, 18.5.2021, p. 3.
(9)  Regulamentul (CE) nr. 218/2009 al Parlamentului European și al Consiliului din 11 martie 2009 privind comunicarea datelor statistice referitoare la capturile nominale de către statele membre care practică pescuitul în Atlanticul de Nord-Est (JO L 87, 31.3.2009, p. 70).
ANEXĂ
TAC-URI APLICABILE NAVELOR DE PESCUIT ALE UNIUNII ÎN ZONELE
PENTRU CARE AU FOST STABILITE TAC-URI ÎN FUNCȚIE DE SPECIE ȘI DE ZONĂ
În următoarele tabele sunt stabilite TAC-uri și cote de pescuit (în tone de greutate în viu, dacă nu se specifică altfel) pentru fiecare stoc și condițiile legate funcțional de acestea.
Trimiterile la zonele de pescuit sunt trimiteri la zonele ICES, dacă nu se specifică altfel. Stocurile de pește sunt indicate în ordinea alfabetică a denumirilor speciilor în limba latină.
În sensul prezentului regulament, următorul tabel de corespondență indică denumirile în limba latină și denumirile comune:
Denumirea științifică
Codul alfa-3
Denumirea comună
Clupea harengus
HER
Hering
Gadus morhua
COD
Cod de Atlantic
Pleuronectes platessa
PLE
Cambulă de Baltica
Salmo salar
SAL
Somon de Atlantic
Sprattus sprattus
SPR
Șprot
Tabelul 1
Specia:
Hering
Clupea harengus
Zona:
Subdiviziunile 30-31
(HER/30/31.)
Finlanda
91 287
TAC analitică
Suedia
20 058
Uniunea
111 345
TAC
111 345
Tabelul 2
Specia:
Hering
Clupea harengus
Zona:
Subdiviziunile 22-24
(HER/3BC+24)
Danemarca
110
(1)
TAC analitică
Articolul 3 alineatele (2) și (3) din Regulamentul (CE) nr. 847/96 nu se aplică.
Articolul 4 din Regulamentul (CE) nr. 847/96 nu se aplică.
Germania
435
(1)
Finlanda
0
(1)
Polonia
103
(1)
Suedia
140
(1)
Uniunea
788
(1)
TAC
788
(1)
(1)
Exclusiv pentru capturi accidentale. Pescuitul direcționat nu este autorizat în cadrul acestei cote.
Prin derogare de la primul paragraf, operațiunile de pescuit desfășurate în scopul exclusiv al cercetărilor științifice pot fi direcționate către hering, cu condiția ca respectivele cercetări să fie efectuate cu respectarea deplină a condițiilor prevăzute la articolul 25 din Regulamentul (UE) 2019/1241.
Prin derogare de la primul paragraf, pescuitul acestei cote este permis pentru navele de pescuit ale Uniunii cu o lungime totală mai mică de 12 metri care pescuiesc cu setci, cu plase de încurcare, cu undițe de mână, cu capcane de pescuit închise sau cu echipamente de pescuit la dandinetă. Comandanții navelor de pescuit respective se asigură că activitatea lor de pescuit poate fi monitorizată în orice moment de către autoritățile de control ale statului membru.
Tabelul 3
Specia:
Hering
Clupea harengus
Zona:
apele Uniunii din subdiviziunile 25-27, 28.2, 29 și 32
(HER/3D-R30)
Danemarca
1 180
TAC analitică
Se aplică articolul 6 din prezentul regulament.
Germania
313
Estonia
6 028
Finlanda
11 766
Letonia
1 488
Lituania
1 566
Polonia
13 367
Suedia
17 945
Uniunea
53 653
TAC
Nu se aplică
Tabelul 4
Specia:
Hering
Clupea harengus
Zona:
Subdiviziunea 28.1
(HER/03D.RG)
Estonia
22 026
TAC analitică
Se aplică articolul 6 din prezentul regulament.
Letonia
25 671
Uniunea
47 697
TAC
47 697
Tabelul 5
Specia:
Cod de Atlantic
Gadus morhua
Zona:
apele Uniunii din subdiviziunile 25-32
(COD/3DX32.)
Danemarca
137
(1)
TAC de precauție
Articolul 3 alineatele (2) și (3) din Regulamentul (CE) nr. 847/96 nu se aplică.
Articolul 4 din Regulamentul (CE) nr. 847/96 nu se aplică.
Germania
54
(1)
Estonia
13
(1)
Finlanda
10
(1)
Letonia
51
(1)
Lituania
33
(1)
Polonia
159
(1)
Suedia
138
(1)
Uniunea
595
(1)
TAC
Nu se aplică
(1)
Exclusiv pentru capturi accidentale. Pescuitul direcționat nu este autorizat în cadrul acestei cote.
Prin derogare de la primul paragraf, operațiunile de pescuit desfășurate în scopul exclusiv al cercetărilor științifice pot fi direcționate către cod, cu condiția ca respectivele cercetări să fie efectuate cu respectarea deplină a condițiilor prevăzute la articolul 25 din Regulamentul (UE) 2019/1241.
Tabelul 6
Specia:
Cod de Atlantic
Gadus morhua
Zona:
Subdiviziunile 22-24
(COD/3BC+24)
Danemarca
214
(1)
TAC analitică
Articolul 3 alineatele (2) și (3) din Regulamentul (CE) nr. 847/96 nu se aplică.
Articolul 4 din Regulamentul (CE) nr. 847/96 nu se aplică.
Germania
104
(1)
Estonia
5
(1)
Finlanda
4
(1)
Letonia
18
(1)
Lituania
11
(1)
Polonia
57
(1)
Suedia
76
(1)
Uniunea
489
(1)
TAC
489
(1)
(1)
Exclusiv pentru capturi accidentale. Pescuitul direcționat nu este autorizat în cadrul acestei cote.
Prin derogare de la primul paragraf, operațiunile de pescuit desfășurate în scopul exclusiv al cercetărilor științifice pot fi direcționate către cod, cu condiția ca respectivele cercetări să fie efectuate cu respectarea deplină a condițiilor prevăzute la articolul 25 din Regulamentul (UE) 2019/1241.
Tabelul 7
Specia:
Cambulă de Baltica
Pleuronectes platessa
Zona:
apele Uniunii din subdiviziunile 22-32
(PLE/3BCD-C)
Danemarca
6 483
TAC analitică
Se aplică articolul 6 din prezentul regulament.
Germania
720
Polonia
1 358
Suedia
489
Uniunea
9 050
TAC
9 050
Tabelul 8
Specia:
Somon de Atlantic
Salmo salar
Zona:
apele Uniunii din subdiviziunile 22-31
(SAL/3BCD-F)
Danemarca
13 223
(1)(2)
TAC analitică
Articolul 3 alineatele (2) și (3) din Regulamentul (CE) nr. 847/96 nu se aplică.
Articolul 4 din Regulamentul (CE) nr. 847/96 nu se aplică.
Germania
1 471
(1)(2)
Estonia
1 344
(1)(2)(3)
Finlanda
16 488
(1)(2)
Letonia
8 411
(1)(2)
Lituania
989
(1)(2)
Polonia
4 011
(1)(2)
Suedia
17 874
(1)(2)
Uniunea
63 811
(1)(2)
TAC
Nu se aplică
(1)
Exprimat în număr de pești.
(2)
Exclusiv pentru capturi accidentale. Pescuitul direcționat nu este autorizat în cadrul acestei cote.
Prin derogare de la primul paragraf, operațiunile de pescuit desfășurate în scopul exclusiv al cercetărilor științifice pot fi direcționate către somon, cu condiția ca respectivele cercetări să fie efectuate cu respectarea deplină a condițiilor prevăzute la articolul 25 din Regulamentul (UE) 2019/1241.
Prin derogare de la primul paragraf, pescuitul acestei cote este permis navelor de pescuit ale Uniunii la nord de latitudinea 59° 30′ N în zonele situate în limita a patru mile marine măsurate de la liniile de bază în perioada 1 mai-31 august.
(3)
Condiție specială: din această cotă pot fi pescuite cel mult 450 de exemplare în apele Uniunii din subdiviziunea 32 (SAL/*3D32)
Tabelul 9
Specia:
Somon de Atlantic
Salmo salar
Zona:
apele Uniunii din subdiviziunea 32
(SAL/3D32.)
Estonia
969
(1)
TAC de precauție
Finlanda
8 486
(1)
Uniunea
9 455
(1)
TAC
Nu se aplică
(1)
Exprimat în număr de pești.
Tabelul 10
Specia:
Șprot
Sprattus sprattus
Zona:
apele Uniunii din subdiviziunile 22-32
(SPR/3BCD-C)
Danemarca
24 852
TAC analitică
Se aplică articolul 6 din prezentul regulament.
Germania
15 745
Estonia
28 859
Finlanda
13 010
Letonia
34 855
Lituania
12 608
Polonia
73 969
Suedia
48 045
Uniunea
251 943
TAC
Nu se aplică

Summary:
Posibilitățile de pescuit din Marea Baltică (2022)
Posibilitățile de pescuit din Marea Baltică (2022)
 
SINTEZĂ PRIVIND:
Regulamentul (UE) 2021/1888 privind stabilirea, pentru anul 2022, a posibilităților de pescuit pentru anumite stocuri de pește și grupuri de stocuri de pește aplicabile în Marea Baltică
CARE ESTE ROLUL ACESTUI REGULAMENT?
Acesta stabilește posibilitățile de pescuit (cote) în Marea Baltică pentru anul 2022 și modifică unele cote stabilite în Regulamentul (UE) 2021/92 (a se vedea sinteza).
ASPECTE-CHEIE
Domeniul de aplicare
Regulamentul se aplică navelor de pescuit ale Uniunii Europene (UE) care își desfășoară activitatea în Marea Baltică și anumitor activități de pescuit recreativ*.
Capturile totale admisibile și repartizări
Capturile totale admisibile (TAC) stabilesc cantitatea maximă de pește din diferite specii care poate fi capturată pe parcursul anului respectiv. Aceste limite sunt stabilite în anexa la regulament.
TAC se bazează pe:captura maximă durabilă* și sunt în conformitate cu planul de gestionare multianual pentru activitățile de pescuit din Marea Baltică, adoptat în temeiul Regulamentului (UE) 2016/1139; cele mai bune avize științifice disponibile, inclusiv rapoarte ale Comitetului științific, tehnic și economic pentru pescuit, ținându-se seama de aspectele biologice și socioeconomice și asigurându-se totodată un tratament echitabil pentru toate sectoarele de pescuit.TAC-ul pentru fiecare specie individuală este împărțit în cote alocate statelor membre ale UE sau țărilor din afara UE.
Cotele sunt aprobate de Consiliul Uniunii Europene pe baza propunerilor Comisiei Europene.
Condiții referitoare la debarcarea capturilor și capturilor accidentale*
Stocurile de specii nevizate aflate în limitele biologice de siguranță menționate în Regulamentul (UE) nr. 1380/2013 privind politica comună în domeniul pescuitului (a se vedea sinteza), care pot beneficia de derogarea de la obligația de scădere a capturilor din cotele relevante sunt identificate în anexă.
Măsuri pentru protejarea activităților de pescuit din Marea Baltică
Pentru diverse motive, cu precădere de natură ecologică, stocurile unui număr de specii de pești din Marea Baltică sunt deosebit de vulnerabile. Regulamentul include măsuri cum ar fi:închiderea zonelor de reproducere a codului în scop de protecție; capturile de cod și hering vestic limitate la capturi accidentale inevitabile în alte activități de pescuit; în cadrul pescuitului recreativ, închideri sau limite zilnice privind exemplarele de cod și somon care pot fi reținute; interdicții privind pescuitul de păstrăv de mare și somon în anumite zone.Modificări la Regulamentul (UE) 2021/92
Ca urmare a consultărilor cu statele membre de coastă și a negocierilor dintre Norvegia, Regatul Unit și UE, regulamentul introduce modificări detaliate la Regulamentul (UE) 2021/92 privind posibilitățile de pescuit pentru următoarele.Cod în partea de est a Canalului Mânecii, începând cu 1 ianuarie 2021. Macrou în apele Regatului Unit și ale UE din sudul Mării Norvegiei, Marea Baltică și Marea Nordului, începând cu 1 ianuarie 2021. Macrou în apele norvegiene din sudul Mării Norvegiei și din nordul Mării Nordului, în măsura în care afectează Danemarca, începând cu 12 octombrie 2021. Merluciul norvegian și capturile accidentale asociate în zona maritimă dintre Danemarca și Norvegia/Suedia, precum și în apele Regatului Unit și ale UE din Marea Nordului și în apele Regatului Unit din sudul Mării Norvegiei, aplicabile de la 1 noiembrie 2021 până la 31 octombrie 2022. Alte specii din apele UE din Marea Nordului și o parte a Mării Celtice din largul Scoției, începând cu 1 ianuarie 2021. Capelin în apele Groenlandei, aplicabil de la 15 octombrie 2021 până la 15 aprilie 2022.
DE CÂND SE APLICĂ REGULAMENTUL?
Acesta se aplică de la 1 ianuarie 2022 pentru pescuitul în Marea Baltică. Modificările aduse regulamentului (UE) 2021/92 se aplică cum este indicat.
CONTEXT
Pentru informații suplimentare, consultați:Marea Baltică: Acord încheiat privind posibilitățile de pescuit pentru 2022 (Comisia Europeană).
TERMENI-CHEIE
Pescuit recreativ. Activități de pescuit necomerciale care exploatează resursele biologice marine, cum ar fi în scop recreativ, turistic sau sportiv.
Captura maximă durabilă. Cea mai mare captură (producție) care poate fi prelevată din stocul de pești dintr-o specie pe o perioadă nedeterminată, adică fără a-i pune în pericol supraviețuirea.
Capturile accidentale. Capturi de pește și specii marine nedorite care au fost capturate neintenționat.
DOCUMENTUL PRINCIPAL
Regulamentul (UE) 2021/1888 al Consiliului din 27 octombrie 2021 privind stabilirea, pentru anul 2022, a posibilităților de pescuit pentru anumite stocuri de pește și grupuri de stocuri de pește aplicabile în Marea Baltică și de modificare a Regulamentului (UE) 2021/92 în ceea ce privește anumite posibilități de pescuit în alte ape (JO L 384, 29.10.2021, pp. 1-19)
DOCUMENTE CONEXE
Regulamentul (UE) 2021/92 al Consiliului din 28 ianuarie 2021 de stabilire, pentru anul 2021, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 31, 29.1.2021, pp. 31-192)
Modificările succesive aduse Regulamentului (UE) 2021/92 au fost integrate în textul de bază. Această versiune consolidată are doar un caracter informativ.
Regulamentul (UE) 2016/1139 al Parlamentului European și al Consiliului din 6 iulie 2016 de stabilire a unui plan multianual pentru stocurile de cod, hering și șprot din Marea Baltică și pentru activitățile de pescuit care exploatează stocurile respective, de modificare a Regulamentului (CE) nr. 2187/2005 al Consiliului și de abrogare a Regulamentului (CE) nr. 1098/2007 al Consiliului (JO L 191, 15.7.2016, pp. 1-15)
A se vedea versiunea consolidată.
Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, pp. 22-61)
A se vedea versiunea consolidată.
Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 343, 22.12.2009, pp. 1-50)
A se vedea versiunea consolidată.
Data ultimei actualizări: 07.12.2021